# Baška Voda

### Izvor: Wikipedija

Baška Voda
Županija | Splitsko-dalmatinska
Broj stanovnika (2001.) | 2.924
Površina | 19,00 km 2
Naselja u sastavu općine | Bast, Baška Voda, Krvavica, Promajna
Načelnik općine | Josko Roščić
Poštanski broj | 21320 Baška Voda
Baška Voda Baška Voda na karti Hrvatske

Baška Voda je općina u Hrvatskoj.

Baška Voda je smještena na središnjem dijelu hrvatske obale Jadranskoga mora, u srednjoj Dalmaciji, 48 km južno od Splita, na zapadnom dijelu Makarskog primorja, a u podnožju masiva planine Biokova (43° 21' sjeverne zemljopisne širine i 16° 57' istočne zemljopisne dužine).

Nekad naselje težaka i ribara, trgovaca i pomoraca, Baška Voda je izrasla u suvremeno turističko mjesto sa svim sadržajima i obilježjima maloga mediteranskoga gradića, a u sastavu općine Baška Voda su i mjesta Promajna, Krvavica i Bast.

## [uredi] Stanovništvo

Po posljednjem popisu stanovništva iz 2001. godine, općina Baška Voda imala je 2.924 stanovnika, raspoređenih u 4 naselja:

- Bast - 136
- Baška Voda - 2.045
- Krvavica - 287
- Promajna - 456

### [uredi] Nacionalni sastav, 2001.

- Hrvati - 2.790 (95,42)
- Srbi - 30 (1,03)
- Albanci - 19 (0,65)
- Bošnjaci - 16 (0,55)
- Slovenci - 5 (0,17)
- Talijani - 5 (0,17)
- Crnogorci - 4
- Makedonci - 4
- Mađari - 3
- Nijemci - 3
- Česi - 2
- Rusi - 1
- ostali - 3
- neopredijeljeni - 23 (0,79)
- nepoznato - 16 (0,55)

## [uredi] Uprava

## [uredi] Povijest

## [uredi] Gospodarstvo

## [uredi] Slavni ljudi

## [uredi] Spomenici i znamenitosti

Prva javna građevina je kasnobarokna crkvica sv. Lovre sagrađena 1750. godine na temeljima antičke građevine. 1889. godine gradi se crkva sv. Nikole u neoromaničkom stilu. Stotinjak godina nakon izgradnje, sasvim obnovljena crkva sv. Nikole dobila je vrijedne vitraje Josipa Botterija Dinija (1987.) i slikane postaje Križnoga puta Josipa Bifela (1988.). Uz crkvu je sagrađen zvonik (1991.) i župni dvor (po projektu Ante Rožića) koji čuva vrijednu zbirku etnografskih i sakralnih predmeta. Osim toga, Baška Voda se diči i dvjema značajnim muzejskim zbirkama u staroj jezgri mjesta; arheološkom zbirkom u vlasništvu Općine i iznimno bogatom i kvalitetnom malakološkom zbirkom u vlasništvu obitelji Jurišić Akčić. Od ostale kulturne baštine treba izdvojiti kapelice Gospe od Začeća (1860.) i kapelicu Dušama Čistilišta na Rogaču (1917.), u kamenu isklesane glave domaćih žena na kući autora Zane Jurišića (1922.), brončani spomenik poginulima u II. svjetskom ratu na Gradini (Nuklearni, 1980.), kameni spomenik pomorskog desanta iz II. svjetskoga rata na Baškom Polju (1984.), brončani kip baškovoškoga zaštitnika sv. Nikole (Mladen Mikulin, 1999.) na ulazu u lučicu, te moderni spomenik Hrvatska jedra (Marko Gugić, 2005.) na Puntinu.

Selo Bast, koje se nalazi 3 km sjeveroistočno od Baške Vode, krase crkvice sv. Roka (XV st.) u gotičkom stilu i kasnobarokna crkva Uznesenja Blažene Djevice Marije (1636.), koja krajem 19. stoljeća dobiva nove mramorne oltare (J. Barišković). Oko crkve nalazi se staro groblje na kojem su najzanimljivije četiri nadgrobne ploče s uklesanim štitovima, mačevima i polumjesecom (XIV. – XV. stoljeće). Sjeverno od sela nalaze se arheološko nalazište, kapelice sv. Ilije (1896./2000.) i sv. Nikole (1926), a kod izvora Smokvena (Grebišće) nalazi se ornamentima ukrašen stećak sljemenjak (XIII-XV).

U Promajni, središtem mjesta dominira zvonik i prostrana crkva Svih Svetih (1999.).

## [uredi] Obrazovanje

## [uredi] Kultura

## [uredi] Sport

- NK Urania

## [uredi] Vanjske poveznice

- Službene stranice Općine Baška Voda

Nedovršeni članak o općini: Baška Voda treba dopuniti. Dopunite ga prema pravilima Wikipedije.

Dobavljeno iz "http://hr.wikipedia.org../../../b/a/%C5%A1/Ba%C5%A1ka_Voda_0b1d.html"

Kategorije: U izradi, Općine | Općine u Splitsko-dalmatinskoj županiji

##### Views

- Članak
- Razgovor
- Trenutna inačica

##### Traži

##### Drugi jezici

- Česky
- Deutsch
- English
- Français